เงินบาทปิดที่ 32.27/29
ธนาคารกรุงศรีอยุธยา รายงาน เงินบาทปิดตลาดอ่อนค่า ตลาดให้น้ำหนักค่าเงินดอลลาร์แข็งค่า-การเมืองในประเทศ
13 พ.ค. 2553

ธนาคารกรุงศรีอยุธยา รายงาน เงินบาทปิดตลาดอ่อนค่า ตลาดให้น้ำหนักค่าเงินดอลลาร์แข็งค่า-การเมืองในประเทศ 
นักบริหารเงินธนาคารกรุงศรีอยุธยา ระบุว่า เงินบาทเย็นนี้อยู่ที่ 32.35/36 บาท/ดอลลาร์ จากช่วงเช้าที่เปิดตลาดที่ระดับ 32.27/29 บาท/ดอลลาร์ โดยช่วงเช้าแข็งค่าเล็กน้อย ลงไปทำ Low ที่ 32.27 บาท/ดอลลาร์ ก่อนจะอ่อนค่าขึ้นมาและไปทำ High ที่ระดับ 32.35 บาท/ดอลลาร์
สำหรับเงินสกุลอื่นที่สำคัญในภูมิภาค เงินเยนล่าสุดอยู่ 93.12/14 เยน/ดอลลาร์ จากช่วงเช้าที่เปิดตลาดที่ระดับ 93.20/24 เยน/ดอลลาร์ ส่วนเงินยูโร ล่าสุดอยู่ที่ 1.2583/2586 จากช่วงเช้าที่เปิดตลาดที่ระดับ 1.2645/2648 ดอลลาร์/ยูโร
นักบริหารเงิน กล่าวว่า วันนี้สถานการณ์การเมืองในประเทศกับการที่ดอลลาร์กลับมาแข็งค่าค่อนข้างเยอะ ตลาดให้น้ำหนักพอๆกัน ส่วนทิศทางวันพรุ่งนี้ขึ้นอยู่กับคืนนี้ว่าการเมืองในประเทศจะมีอะไรหรือเปล่า ถ้าไม่มีอะไรเงินบาทน่าจะอ่อนค่า โดยคาดว่าวันนี้เงินบาทน่าจะเคลื่อนไหวในกรอบ 32.25-32.45 บาท/ดอลลาร์